Polisieman skiet homself ná hofverskyningFoto: SAPD Kapt. Paul Ramaloko, woordvoerder van die polisie, het gesê konst. Jeremia Qangasi (35) het Woensdag in die Coligny-landdroshof verskyn. Volgens Ramaloko is Qangasi ná sy hofverskyning teruggeneem na die Coligny-polisiestasie waar hy glo in die stasie se kliëntediensarea ŉ ander polisiebeampte se vuurwapen gegryp en homself in die kop geskiet het. Ramaloko het gesê Qangasi is op die toneel dood verklaar. Qangasi sou Maandag weer in die hof verskyn het om vir borgtog aansoek te doen. Qangasi is Maandag in hegtenis geneem op aanklag van moord nadat hy glo ŉ 26-jarige onderwyser met sy vriendin in die bed betrap en hom doodgeskiet het. Qangasi het glo hierna sy vriendin ontvoer en verkrag.